nibzard/narodne-novine-full-text-markdown huggingface dataset:
## Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih preživača, te proizvoda od navedenih životinja podrijetlom iz Turske

### NN 110/1999 (25.10.1999.), Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih preživača, te proizvoda od navedenih životinja podrijetlom iz Turske

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona
o veterinarstvu (»Narodne novine«, broj 70/97), ministar
poljoprivrede i šumarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE DOMAĆIH I DIVLJIH PREŽIVAČA, TE PROIZVODA OD NAVEDENIH ŽIVOTINJA PODRIJETLOM IZ TURSKE

I.

Zabranjuje se uvoz u Republiku Hrvatsku i provoz preko područja
Republike Hrvatske domaćih i divljih preživača
te proizvoda od navedenih životinja podrijetlom iz Turske,
radi sprečavanja unošenja u Republiku Hrvatsku zarazne
bolesti kuge malih preživača.

Zabrana iz stavka 1. ove točke odnosi se i na pošiljke
živih domaćih i divljih preživača koje
potječu iz drugih zemalja ako se prevoze preko područja
Turske.

II.

Zabrane navedene u točki I. stavka 1. ove Naredbe ne primjenjuju
se na:

a) proizvode domaćih i divljih preživača namijenjene
ljudskoj prehrani koji su prije ili tijekom proizvodnje podvrgnuti
toplinskoj obradi s postizanjem temperature u središtu proizvoda
od najmanje 700 C i podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više;

b) sirove kože soljene morskom soli i obrađene kalciniranom
sodom, ako su tako obrađene kože skladištene najmanje
30 dana prije utovarivanja;

c) toplinski obrađeno masno tkivo;

d) vunu pranu u alkalnoj vodenoj otopini pri pH vrijednosti 10,
uz dodatak natrijeva karbonata (Na2CO2) u količini od 1,5
do 2 g na litru i sušene u zračnoj struji pri temperaturi
800C;

e) mlijeko i proizvode od mlijeka koji su bili prethodno podvrgnuti
toplinskoj obradi od 71,10C kroz 15 sec.

III.

Sva izdana rješenja o veterinarsko-zdravstvenim uvjetima
za uvoz i provoz pošiljki iz točke I. ove Naredbe
stavljaju se van snage.

IV.

Ova Naredba stupa na snagu danom donošenja.

Klasa: 322-01/99-01/71
Urbroj: 525-01-99-1/RI
Zagreb, 4. listopada 1999.

Ministar
poljoprivrede i šumarstva
**mr. sc. Ivan Ðurkić,** v. r.

Naredba, NN 110/1999-1794
## Pravilnik o izmjeni Pravilnika o lukama nautičkog turizma

### NN 110/1999 (25.10.1999.), Pravilnik o izmjeni Pravilnika o lukama nautičkog turizma

# MINISTARSTVO TURIZMA

Na temelju odredbi članka 55. stavka 4. Zakona o turističkoj
djelatnosti (»Narodne novine«, broj 8/96 i 76/98), ministar
turizma donosi

## PRAVILNIK

### O IZMJENI PRAVILNIKA O LUKAMA NAUTIČKOG TURIZMA

Članak 1.

U Pravilniku o lukama nautičkog turizma (»Narodne
novine« broj 109/96 i 42/98) članak 36. mijenja se
i glasi:

»Postojeće luke nautičkog turizma moraju se
uskladiti s odredbama ovog Pravilnika do 1. travnja 2000. godine.«

Članak 2.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-01/99-01/47
Urbroj: 529-4/99-1
Zagreb, 30. rujna 1999.

Ministar
**Ivan Herak,** v. r.

Pravilnik, NN 110/1999-1795
## Uredba o određivanju granice pomorskog dobra na dijelu k.o. Biograd

### NN 111/1999 (27.10.1999.), Uredba o određivanju granice pomorskog dobra na dijelu k.o. Biograd

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 21. listopada 1999. godine, donijela

## UREDBU

### O ODREÐIVANJU GRANICE POMORSKOG DOBRA NA DIJELU k.o. BIOGRAD

Članak 1.

Ovom Uredbom određuje se granica pomorskog dobra na dijelu
k.o. Biograd.

Članak 2.

Granica pomorskog dobra iz članka 1. ove Uredbe prolazi
sljedećim koordinatnim točkama:

```

		      Y			     X

TOČKA M1 	5 536 195.09 		4 865 447.39

TOČKA 7 	5 536 211.75		4 865 453.40

TOČKA 8 	5 536 230.35 		4 865 386.02

TOČKA 9 	5 536 252.85 		4 865 323.08

TOČKA 10 	5 536 265.88		4 865 301.67

TOČKA 11 	5 536 276.96 		4 865 289.22

TOČKA 12 	5 536 284.31 		4 865 280.37

TOČKA 13 	5 536 294.85 		4 865 268.56

TOČKA M2 	5 536 270.08 		4 865 261.95
```

a sve kako je nacrtano i označeno u grafičkom prilogu,
na kopiji katastarskog  plana  k.o.  Biograd,  broj
lista plana 30, u mjerilu 1 : 1 000 i na snimci stvarnog
stanja u mjerilu 1 : 1 000.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe, nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-02/40
Urbroj: 5030116-99-1
Zagreb, 21. listopada 1999.

Predsjednik
**mr. Zlatko Mateša,** v. r.

Uredba, NN 111/1999-1798
## Uredba o određivanju granice pomorskog dobra na dijelu k.o. Nin

### NN 111/1999 (27.10.1999.), Uredba o određivanju granice pomorskog dobra na dijelu k.o. Nin

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 21. listopada 1999. godine, donijela

## UREDBU

### O ODREÐIVANJU GRANICE POMORSKOG DOBRA NA DIJELU k.o. NIN

Članak 1.

Ovom Uredbom određuje se granica pomorskog dobra na dijelu
k.o. Nin.

Članak 2.

Granica pomorskog dobra iz članka 1. ove Uredbe prolazi
sljedećim koordinatnim točkama:

K.O. NIN

```

  		     Y		             X

TOČKA M1 	5 513 135.21 		4 900 639.30

TOČKA 83 	5 513 104.56 		4 900 646.51

TOČKA 84 	5 513 090.42 		4 900 657.61

TOČKA 85 	5 513 999.31 		4 900 820.41

TOČKA 86	 	5 513 782.36 		4 901 076.03

TOČKA 87 	5 513 697.88 		4 901 329.15

TOČKA 88 	5 513 707.48 		4 901 423.07

TOČKA 89 	5 513 722.02 		4 901 452.77

TOČKA 90 	5 513 638.37 		4 901 537.10

TOČKA 91 	5 513 589.89 		4 901 580.79

TOČKA 92 	5 513 562.96 		4 901 621.00

TOČKA 93 	5 513 562.13 		4 901 631.71

TOČKA 94 	5 513 542.60 		4 901 674.44

TOČKA 95 	5 513 535.48 		4 901 690.02

TOČKA M2 	5 513 556.99 		4 901 698.28
```

a sve kako je nacrtano i označeno u grafičkom prilogu,
na kopiji katastarskog  plana  k.o.  Nin,  broj
 lista  plana  1 i 2, u mjerilu 1 : 2 904
i na snimci stvarnog stanja u mjerilu 1 : 1 000.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmoga dana od dana objave u »Narodnim
novinama«.

Klasa: 934-01/99-02/41
Urbroj: 5030116-99-1
Zagreb, 21. listopada 1999.

Predsjednik
**mr. Zlatko Mateša,** v. r.

---

Uredba, NN 111/1999-1799
## Odluka o davanju koncesija za povremeno priređivanje igara na sreću u igračnicama

### NN 111/1999 (27.10.1999.), Odluka o davanju koncesija za povremeno priređivanje igara na sreću u igračnicama

# VLADA REPUBLIKE HRVATSKE

Na temelju članka 10. stavka 2. Zakona o igrama na sreću
(»Narodne novine«, broj 36/98) i na temelju utvrđenih
rezultata javnog natječaja za dodjelu koncesija za trajno
i povremeno priređivanje igara na sreću u igračnicama
na području Republike Hrvatske, objavljenog u dnevnom tisku
13. svibnja 1999. godine, Vlada Republike Hrvatske je na sjednici
održanoj 21. listopada 1999. godine, donijela

## ODLUKU

### O DAVANJU KONCESIJA ZA POVREMENO PRIREÐIVANJE IGARA NA SREĆU U IGRAČNICAMA

I.

Daje se koncesija za povremeno priređivanje igara na sreću
u igračnicama, u trajanju od 10 godina niže navedenim
trgovačkim društvima:

1. Trgovačkom društvu Casino Zagreb d.d., Zagreb,
Trg bana J. Jelačića 10 - za igračnicu Club
Casino u Zagrebu, Gajeva 1,

2. Trgovačkom društvu Hrvatska lutrija, d.o.o., Zagreb,
Ul. grada Vukovara 72 - za igračnicu u hotelu Croatia u
Cavtatu i

3. Trgovačkom društvu Casino Parentium d.d., Poreč,
Zelena laguna bb - za igračnicu u hotelu Albatros u Cavtatu.

II.

Obvezuju se trgovačka društva iz točke I. ove
Odluke, da na poziv Ministarstva financija, u roku propisanom
odredbama članka 43. Zakona o igrama na sreću, pristupe
potpisivanju koncesijskog ugovora.

III.

Ukoliko trgovačko društvo iz točke I. ove Odluke
ne pristupi potpisivanju koncesijskog ugovora u za to otvorenom
roku, smatrat će se da je odustalo od dobivene koncesije
za priređivanje igara na sreću u igračnicama.

IV.

Ova Odluka stupa na snagu danom objave u »Narodnim novinama.«

Klasa: 461-03/99-03/02
Urbroj: 5030116-99-1
Zagreb, 21. listopada 1999.

Predsjednik
**mr. Zlatko Mateša,** v. r.

Odluka, NN 111/1999-1802
## Odluka o davanju koncesija za trajno priređivanje igara na sreću u igračnicama

### NN 111/1999 (27.10.1999.), Odluka o davanju koncesija za trajno priređivanje igara na sreću u igračnicama

# VLADA REPUBLIKE HRVATSKE

Na temelju članka 10. stavka 2. Zakona o igrama na sreću
(»Narodne novine«, broj 36/98) i na temelju utvrđenih
rezultata javnog natječaja za dodjelu koncesija za trajno
i povremeno priređivanje igara na sreću u igračnicama
na području Republike Hrvatske, objavljenog u dnevnom tisku
13. svibnja 1999. godine, Vlada Republike Hrvatske je na sjednici
održanoj 21. listopada 1999. godine, donijela

## ODLUKU

### O DAVANJU KONCESIJA ZA TRAJNO PRIREÐIVANJE IGARA NA SREĆU U IGRAČNICAMA

I.

Daje se koncesija za trajno priređivanje igara na sreću
u igračnicama, u trajanju od 10 godina niže navedenim
trgovačkim društvima:

1. trgovačkom društvu Igračnica Miro d.d.,
iz Buja, Plovanija bb - za igračnicu u hotelu Miro u Bujama,
Plovanija bb,

2. trgovačkom društvu Mulino d.o.o. iz Buja, Škrile
75a - za igračnicu u samostojećem objektu u Bujama,
Škrile 75a,

3. trgovačkom društvu HUP - Zagreb d.d. iz Zagreba,
Trg sportova 9 - za igračnicu u hotelu Sheraton u Zagrebu,
Kneza Borne 2,

4. trgovačkom društvu Casino Grad d.d. iz Zagreba,
Mihanovićeva 1 - za igračnicu u hotelu Esplanade
u Zagrebu, Mihanovićeva 1 i

5. trgovačkom društvu Casino Umag d.d. iz Umaga, Katoro
bb - za igračnicu u zabavnom centru Mon Plaisir u Umagu,
Katoro bb.

II.

Obvezuju se trgovačka društva iz točke I. ove
Odluke, da na poziv Ministarstva financija, u roku propisanom
odredbama članka 43. Zakona o igrama na sreću, pristupe
potpisivanju koncesijskog ugovora.

III.

Ukoliko trgovačko društvo iz točke I. ove Odluke
ne pristupi potpisivanju koncesijskog ugovora u za to otvorenom
roku, smatrat će se da je odustalo od dobivene koncesije
za priređivanje igara na sreću u igračnicama.

IV.

Ova Odluka stupa na snagu danom objave u »Narodnim novinama«.

Klasa: 461-03/99-03/03
Urbroj: 5030116-99-1
Zagreb, 21. listopada 1999.

Predsjednik
**mr. Zlatko Mateša,** v. r.

Odluka, NN 111/1999-1803
## Odluka o davanju koncesija za trajno priređivanje igara na sreću u igračnicama prema članku 79. stavku 2. Zakona o igrama na sreću

### NN 111/1999 (27.10.1999.), Odluka o davanju koncesija za trajno priređivanje igara na sreću u igračnicama prema članku 79. stavku 2. Zakona o igrama na sreću

# VLADA REPUBLIKE HRVATSKE

Na temelju članka 10. stavka 2. Zakona o igrama na sreću
(»Narodne novine«, broj 36/98), Vlada Republike Hrvatske
je na sjednici održanoj 21. listopada 1999. godine, donijela

## ODLUKU

### O DAVANJU KONCESIJA ZA TRAJNO PRIREÐIVANJE IGARA NA SREĆU U IGRAČNICAMA PREMA ČLANKU 79. STAVKU 2. ZAKONA O IGRAMA NA SREĆU

I.

Daje se koncesija za trajno priređivanje igara na sreću
u igračnicama, u trajanju od 10 godina niže navedenim
trgovačkim društvima koja su do sada obavljala djelatnost,
a koja su u upravnom postupku sukladno članku 79. stavku
2. uskladila svoje poslovanje sa odredbama Zakona o igrama na
sreću (»Narodne novine«, broj 36/98):

1. Trgovačkom društvu Royal Casino d.d., Zagreb, Trg
sportova 9 - za igračnicu Casino Royal u Zagrebu, Trg sportova
9,

2. Trgovačkom društvu Casino Zagreb d.d., Zagreb,
Trg bana J. Jelačića 10 - za igračnicu u Zagrebu,
Trg bana J. Jelačića 10,

3. Trgovačkom društvu Hrvatska lutrija d.o.o., Zagreb,
Ul. grada Vukovara 72 - za igračnicu International u Zagrebu,
Miramarska 24,

4. Trgovačkom društvu Grand Hotel Adriatic d.d., Opatija,
M. Tita 200 - za igračnicu Casino Opatija u Opatiji, M.
Tita 200,

5. Trgovačkom društvu Casino Parentium d.d., Poreč,
Zelena laguna bb - za igračnicu u Poreču u hotelu
Parentium i

6. Trgovačkom društvu Casino Maestral d.d., Novigrad,
Rivarella bb - za igračnicu u Novigradu u hotelu Maestral,
Rivarella bb.

II.

Obvezuju se trgovačka društva iz točke I. ove
Odluke, da na poziv Ministarstva financija, u roku propisanom
odredbama članka 43. Zakona o igrama na sreću, pristupe
potpisivanju koncesijskog ugovora.

III.

Ukoliko trgovačko društvo iz točke I. ove Odluke
ne pristupi potpisivanju koncesijskog ugovora u za to otvorenom
roku, smatrat će se da je odustalo od dobivene koncesije
za priređivanje igara na sreću u igračnicama.

IV.

Ova Odluka stupa na snagu danom objave u »Narodnim novinama«.

Klasa: 461-03/99-03/03
Urbroj: 5030116-99-3
Zagreb, 21. listopada 1999.

Predsjednik
**mr. Zlatko Mateša,** v. r.

Odluka, NN 111/1999-1804
## Rješenje o razrješenju Božene Vrbanić dužnosti pomoćnice glavnog inspektora Državnog inspektorata

### NN 111/1999 (27.10.1999.), Rješenje o razrješenju Božene Vrbanić dužnosti pomoćnice glavnog inspektora Državnog inspektorata

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
49. stavka 1. Zakona o sustavu državne uprave (»Narodne
novine«, br. 75/93, 92/96 i 48/99), Vlada Republike Hrvatske
je na sjednici održanoj 21. listopada 1999. godine donijela

## RJEŠENJE

### O RAZRJEŠENJU POMOĆNICE GLAVNOG INSPEKTORA DRŽAVNOG INSPEKTORATA

Razrješuje se BOŽENA VRBANIĆ dužnosti pomoćnice
glavnog inspektora Državnog inspektorata, radi odlaska na
novu dužnost.

Klasa: 080-02/99-02/99
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1805
## Rješenje o imenovanju Božene Vrbanić zamjenicom glavnog inspektora Državnog inspektorata

### NN 111/1999 (27.10.1999.), Rješenje o imenovanju Božene Vrbanić zamjenicom glavnog inspektora Državnog inspektorata

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
48. stavka 2. Zakona o sustavu državne uprave (»Narodne
novine«, br. 75/93, 92/96 i 48/99), Vlada Republike Hrvatske
je na sjednici održanoj 21. listopada 1999. godine donijela

## RJEŠENJE

### O IMENOVANJU ZAMJENICE GLAVNOG INSPEKTORA DRŽAVNOG INSPEKTORATA

Imenuje se BOŽENA VRBANIĆ zamjenicom glavnog inspektora
Državnog inspektorata.

Klasa: 080-02/99-01/168
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1806
## Rješenje o imenovanju Saše Madžarevića privremenim ravnateljem Središnjeg registra osiguranika

### NN 111/1999 (27.10.1999.), Rješenje o imenovanju Saše Madžarevića privremenim ravnateljem Središnjeg registra osiguranika

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
17. Uredbe o osnivanju Središnjeg registra osiguranika (»Narodne
novine«, broj 101/99), Vlada Republike Hrvatske je na sjednici
održanoj 21. listopada 1999. godine donijela

## RJEŠENJE

### O IMENOVANJU PRIVREMENOG RAVNATELJA SREDIŠNJEG REGISTRA OSIGURANIKA

Imenuje se SAŠA MADŽAREVIĆ privremenim ravnateljem
Središnjeg registra osiguranika.

Klasa: 080-02/99-01/171
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1807
## Rješenje o imenovanju dr. Josipa Kolanovića ravnateljem Hrvatskog državnog arhiva

### NN 111/1999 (27.10.1999.), Rješenje o imenovanju dr. Josipa Kolanovića ravnateljem Hrvatskog državnog arhiva

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
55. stavka 1. Zakona o arhivskom gradivu i arhivima (»Narodne
novine«, broj 105/97), Vlada Republike Hrvatske je na sjednici
održanoj 21. listopada 1999. godine donijela

## RJEŠENJE

### O IMENOVANJU RAVNATELJA HRVATSKOG DRŽAVNOG ARHIVA

Imenuje se dr. JOSIP KOLANOVIĆ ravnateljem Hrvatskog državnog
arhiva.

Klasa: 080-02/99-01/157
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1808
## Rješenje o razrješenju dijela članova Komisije za zatočene i nestale

### NN 111/1999 (27.10.1999.), Rješenje o razrješenju dijela članova Komisije za zatočene i nestale

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
4. stavka 1. Uredbe o osnivanju Komisije za zatočene i
nestale (»Narodne novine«, br. 46/93 i 13/95). Vlada
Republike Hrvatske je na sjednici održanoj 21. listopada
1999. godine donijela

## RJEŠENJE

### O RAZRJEŠENJU DIJELA ČLANOVA KOMISIJE ZA ZATOČENE I NESTALE

Razrješuju se dužnosti članovi Komisije za zatočene
i nestale:

- mr. STJEPAN ADANIĆ

- IVAN LOVRIĆ

- dr. NENAD STUPARIĆ

- ZVONIMIR KNEZOVIĆ.

Klasa: 080-02/99-02/100
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1809
## Rješenje o imenovanju dijela članova Komisije za zatočene i nestale

### NN 111/1999 (27.10.1999.), Rješenje o imenovanju dijela članova Komisije za zatočene i nestale

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
4. stavka 1. Uredbe o osnivanju Komisije za zatočene i
nestale (»Narodne novine«, br. 46/93 i 13/95). Vlada
Republike Hrvatske je na sjednici održanoj 21. listopada
1999. godine donijela

## RJEŠENJE

### O IMENOVANJU DIJELA ČLANOVA KOMISIJE ZA ZATOČENE I NESTALE

Za članove Komisije za zatočene i nestale, imenuju
se:

- LJUBO ĆESIĆ ROJS

- TOMISLAV PENIĆ

- dr. NEVEN HENIGSBERG

- DARINKO MIKULIĆ

- MIRA MARTINEC.

Klasa: 080-02/99-01/172
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1810
## Rješenje o imenovanju Višnje Bilić tajnicom Komisije za zatočene i nestale

### NN 111/1999 (27.10.1999.), Rješenje o imenovanju Višnje Bilić tajnicom Komisije za zatočene i nestale

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
8. stavka 2. Uredbe o Stručnoj službi Vlade Republike
Hrvatske (»Narodne novine«, broj 52/90), Vlada Republike
Hrvatske je na sjednici održanoj 21. listopada 1999. godine
donijela

## RJEŠENJE

### O IMENOVANJU TAJNICE KOMISIJE ZA ZATOČENE I NESTALE

Imenuje se VIŠNJA BILIĆ tajnicom Komisije za zatočene
i nestale.

Klasa: 080-02/99-01/173
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1811
## Rješenje o imenovanju Vinka Mladinea privremenim ravnateljem Javne ustanove "Nacionalni park Sjeverni Velebit"

### NN 111/1999 (27.10.1999.), Rješenje o imenovanju Vinka Mladinea privremenim ravnateljem Javne ustanove "Nacionalni park Sjeverni Velebit"

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
20. Uredbe o osnivanju Javne ustanove »Nacionalni park Sjeverni
Velebit« (»Narodne novine«, broj 96/99), Vlada
Republike Hrvatske je na sjednici održanoj 21. listopada
1999. godine donijela

## RJEŠENJE

### O IMENOVANJU PRIVREMENOG RAVNATELJA JAVNE USTANOVE »NACIONALNI PARK SJEVERNI VELEBIT«

Imenuje se VINKO MLADINEO privremenim ravnateljem Javne ustanove
»Nacionalni park Sjeverni Velebit«.

Klasa: 080-02/99-01/174
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1812
## Rješenje o imenovanju Kornelije Pintarić privremenom ravnateljicom Javne ustanove "Park prirode Papuk"

### NN 111/1999 (27.10.1999.), Rješenje o imenovanju Kornelije Pintarić privremenom ravnateljicom Javne ustanove "Park prirode Papuk"

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
20. Uredbe o osnivanju Javne ustanove »Park prirode Papuk«
(»Narodne novine«, broj 96/99), Vlada Republike Hrvatske
je na sjednici održanoj 21. listopada 1999. godine donijela

## RJEŠENJE

### O IMENOVANJU PRIVREMENE RAVNATELJICE JAVNE USTANOVE »PARK PRIRODE PAPUK«

Imenuje se KORNELIJA PINTARIĆ privremenom ravnateljicom
Javne ustanove »Park prirode Papuk«.

Klasa: 080-02/99-01/176
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1813
## Rješenje o imenovanju Želimira Štahana privremenim ravnateljem Javne ustanove "Park prirode Žumberak - Samoborsko gorje"

### NN 111/1999 (27.10.1999.), Rješenje o imenovanju Želimira Štahana privremenim ravnateljem Javne ustanove "Park prirode Žumberak - Samoborsko gorje"

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
20. Uredbe o osnivanju Javne ustanove »Park prirode Žumberak
- Samoborsko gorje« (»Narodne novine«, broj 96/99),
Vlada Republike Hrvatske je na sjednici održanoj 21. listopada
1999. godine donijela

## RJEŠENJE

### O IMENOVANJU PRIVREMENOG RAVNATELJA JAVNE USTANOVE »PARK PRIRODE ŽUMBERAK - SAMOBORSKO GORJE«

Imenuje se ŽELIMIR ŠTAHAN privremenim ravnateljem Javne
ustanove »Park prirode Žumberak - Samoborsko gorje«.

Klasa: 080-02/99-01/175
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1814
## Rješenje o imenovanju Merice Pletikosić privremenom ravnateljicom Javne ustanove "Park prirode Vransko jezero"

### NN 111/1999 (27.10.1999.), Rješenje o imenovanju Merice Pletikosić privremenom ravnateljicom Javne ustanove "Park prirode Vransko jezero"

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
20. Uredbe o osnivanju Javne ustanove »Park prirode Vransko
jezero« (»Narodne novine«, broj 96/99), Vlada Republike
Hrvatske je na sjednici održanoj 21. listopada 1999. godine
donijela

## RJEŠENJE

### O IMENOVANJU PRIVREMENE RAVNATELJICE JAVNE USTANOVE »PARK PRIRODE VRANSKO JEZERO«

Imenuje se MERICA PLETIKOSIĆ privremenom ravnateljicom Javne
ustanove »Park prirode Vransko jezero«.

Klasa: 080-02/99-01/166
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1815
## Rješenje o imenovanju Andrije Randića privremenim ravnateljem Javne ustanove "Park prirode Učka"

### NN 111/1999 (27.10.1999.), Rješenje o imenovanju Andrije Randića privremenim ravnateljem Javne ustanove "Park prirode Učka"

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
20. Uredbe o osnivanju Javne ustanove »Park prirode Učka«
(»Narodne novine«, broj 96/99), Vlada Republike Hrvatske
je na sjednici održanoj 21. listopada 1999. godine donijela

## RJEŠENJE

### O IMENOVANJU PRIVREMENOG RAVNATELJA JAVNE USTANOVE »PARK PRIRODE UČKA«

Imenuje se ANDRIJA RANDIĆ privremenim ravnateljem Javne
ustanove »Park prirode Učka«.

Klasa: 080-02/99-01/167
Urbroj: 50304/2-99-01
Zagreb, 21. listopada 1999.

Predsjednik
**mr. Zlatko Mateša,** v. r.

Rješenje, NN 111/1999-1816
## Rješenje o određenju Centra za epilepsiju Klinike za neurologiju Kliničkog bolničkog centra Zagreb Referentnim centrom Ministarstva zdravstva Republike Hrvatske za epilepsiju

### NN 111/1999 (27.10.1999.), Rješenje o određenju Centra za epilepsiju Klinike za neurologiju Kliničkog bolničkog centra Zagreb Referentnim centrom Ministarstva zdravstva Republike Hrvatske za epilepsiju

# MINISTARSTVO ZDRAVSTVA

Ministar zdravstva Republike Hrvatske na temelju članka
99. Zakona o zdravstvenoj zaštiti (»Narodne novine br.
1/97 - pročišćeni tekst) na prijedlog Nacionalnog
zdravstvenog vijeća Ministarstva zdravstva te uz pribavljeno
mišljenje Hrvatskog društva za EEG i kliničku
neurofiziologiju Hrvatskog liječničkog zbora Zagreb,
donosi

## RJEŠENJE

Centar za epilepsiju Klinike za neurologiju Kliničkog bolničkog
centra Zagreb određuje se Referentnim centrom Ministarstva
zdravstva Republike Hrvatske za epilepsiju.

Klasa: UP/I-510-01/99-01/0004
Urbroj: 534-01-10-99-0006
Zagreb, 14. listopada 1999.

Ministar
**prof. dr. sc. Željko Reiner,** v. r.

Rješenje, NN 111/1999-1817
## Zakon o dopunama Zakona o obveznim odnosima

### NN 112/1999 (29.10.1999.), Zakon o dopunama Zakona o obveznim odnosima

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O DOPUNAMA ZAKONA O OBVEZNIM ODNOSIMA

Proglašavam Zakon o dopunama Zakona o obveznim odnosima,
koji je donio Zastupnički dom Hrvatskoga državnog
sabora na sjednici 22. listopada 1999.

Broj: 01-081-99-1739/2
Zagreb, 27. listopada 1999.

Predsjednik
Republike Hrvatske
**dr. Franjo Tuđman,** v. r.

## ZAKON

### O DOPUNAMA ZAKONA O OBVEZNIM ODNOSIMA

Članak 1.

U Zakonu o obveznim odnosima (»Narodne novine«, br.
53/91., 73/91., 3/94. i 7/96.) iza članka 184. dodaju se
članci 184a. i 184b. koji glase:

»Odgovornost Republike Hrvatske za štetu nastalu tijekom
Domovinskog rata

Članak 184a.

(1) Postupci koji se vode protiv Republike Hrvatske radi naknade
štete koju su uzrokovali pripadnici hrvatskih oružanih
i redarstvenih snaga u vojnoj ili redarstvenoj službi ili
u svezi s obavljanjem vojne ili redarstvene službe tijekom
Domovinskog rata od 17. kolovoza 1990. do 30. lipnja 1996. prekidaju
se.

(2) Postupci iz stavka 1. ovoga članka nastavit će
se nakon donošenja posebnog zakona kojim će se urediti
odgovornost za štetu uzrokovanu od pripadnika hrvatskih oružanih
i redarstvenih snaga tijekom Domovinskog rata«.

Odgovornost Republike Hrvatske za štetu nastalu u bivšoj
SFRJ za koju je odgovarala bivša SFRJ

Članak 184b.

(1) Postupci za naknadu štete nastale u bivšoj SFRJ,
koji se vode protiv Republike Hrvatske kao pravne sljednice bivše
SFRJ, prekidaju se.

(2) Postupci iz stavka 1. ovoga članka nastavit će
se nakon donošenja posebnog propisa kojim će se urediti
odgovornost za štetu nastalu u bivšoj SFRJ za koju je
odgovarala bivša SFRJ.«

Članak 2.

Obvezuje se Vlada Republike Hrvatske da posebne zakone iz članka
1. (članka 184a. stavka 2. i 184b. stavka 2.) ovoga Zakona,
te članka 2. stavka 2. Zakona o izmjeni Zakona o obveznim
odnosima (»Narodne novine«, br. 7/96.) podnese radi
donošenja najkasnije u roku od šest mjeseci od dana
stupanja na snagu ovoga Zakona.

Članak 3.

Ovaj Zakon stupa na snagu osmoga dana od dana objave u »Narodnim
novinama«.

Klasa: 330-01/94-01/02
Zagreb, 22. listopada 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 112/1999-1822
## Zakon o izmjenama i dopunama Zakona o parničnom postupku

### NN 112/1999 (29.10.1999.), Zakon o izmjenama i dopunama Zakona o parničnom postupku

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O PARNIČNOM POSTUPKU

Proglašavam Zakon o izmjenama i dopunama Zakona o parničnom
postupku, koji je donio Zastupnički dom Hrvatskoga državnog
sabora na sjednici 22. listopada 1999.

Broj: 01-081-99-1737/2
Zagreb, 27. listopada 1999.

Predsjednik
Republike Hrvatske
**dr. Franjo Tuđman,** v. r.

## ZAKON

### O IZMJENAMA I DOPUNAMA ZAKONA O PARNIČNOM POSTUPKU

Članak 1.

U Zakonu o parničnom postupku (»Narodne novine«,
br. 53/91. i 91/92.) u članku 43. stavku 1. riječi:
»3.000.000 hrvatskih dinara« zamjenjuju se riječima:
»100.000,00 kuna«.

Članak 2.

U članku 91. riječi: »800.000 hrvatskih dinara«
zamjenjuju se riječima: »50.000,00 kuna«.

Članak 3.

U članku 110. stavku 1., članku 248. stavku 1. i
2., članku 255. stavku 1., članku 316. i članku
318. stavku 1. riječi: »200.000 hrvatskih dinara«
zamjenjuju se riječima: »3.000,00 kuna«.

Članak 4.

U članku 382. stavku 2. i 3. riječi: »3.000.000
hrvatskih dinara« zamjenjuju se riječima: »100.000,00
kuna«.

U stavku 4. točki 2. iza riječi: »odnosa«
brišu se točka i zarez i dodaju riječi: »koje
pokreće zaposlenik protiv odluke o prestanku radnog odnosa«.

U istom stavku točke 3. do 5. brišu se.

Članak 5.

U članku 447. stavku 1., članku 458. stavku 1.,
članku 460. i članku 464. stavku 1. i 2. riječi:
»50.000 hrvatskih dinara« zamjenjuju se riječima:
»5.000,00 kuna«.

Članak 6.

U članku 494. stavku 1. riječi: »3.500.000
hrvatskih dinara« zamjenjuju se riječima: »300.000,00
kuna«.

Članak 7.

U članku 497. stavku 1. riječi: »8.000.000
hrvatskih dinara« zamjenjuju se riječima: »500.000,00
kuna«.

Stavak 2. briše se.

Članak 8.

U članku 502. stavku 1. riječi: »500.000 hrvatskih
dinara« zamjenjuju se riječima: »200.000,00 kuna«.

Članak 9.

U cijelom tekstu Zakona o parničnom postupku (»Narodne
novine«, br. 53/91. i 91/92.) riječ: »privredni«
zamjenjuje se riječju: »trgovački« u odgovarajućem
padežu.

Članak 10.

Ako je prije stupanja na snagu ovoga Zakona donesena prvostupanjska
presuda ili rješenje kojim je postupak pred prvo-stupanjskim
sudom dovršen, daljnji postupak provest će se po pravilima
parničnog postupka koja su važila do dana stupanja
na snagu ovoga Zakona.

Ako se nakon stupanja na snagu ovoga Zakona ukine prvostupanjska
odluka iz stavka 1. ovoga članka, daljnji postupak provest
će se po ovom Zakonu.

O reviziji izjavljenoj protiv pravomoćne odluke drugo-stupanjskog
suda donesene prije stupanja na snagu ovoga Zakona, rješavat
će se po pravilima parničnog postupka koja su važila
do dana stupanja na snagu ovoga Zakona.

Članak 11.

Ovaj Zakon stupa na snagu osmoga dana od dana objave u »Narodnim
novinama«.

Klasa: 740-08/92-02/02
Zagreb, 22. listopada 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 112/1999-1823
## Odluka o izboru sudaca Ustavnog suda Republike Hrvatske

### NN 112/1999 (29.10.1999.), Odluka o izboru sudaca Ustavnog suda Republike Hrvatske

# ZASTUPNIČKI DOM HRVATSKOGA DRŽAVNOG SABORA

Na temelju članka 122. stavka 1. Ustava Republike Hrvatske
i članka 4. Ustavnog zakona o Ustavnom sudu Republike Hrvat-ske
(»Narodne novine«, br. 99/99.), Zastupnički dom
Hrvatskoga državnog sabora na sjednici 22. listopada 1999.,
donio je

## ODLUKU

### O IZBORU SUDACA USTAVNOG SUDA REPUBLIKE HRVATSKE

I.

Za suce Ustavnog suda Republike Hrvatske biraju se

- prof. dr. SMILJKO SOKOL

- MARIJAN HRANJSKI

- IVAN MRKONJIĆ

- VICE VUKOJEVIĆ

- prof. dr. sc. PETAR KLARIĆ

- EMILIJA RAJIĆ

- doc. dr. sc. JASNA OMEJEC

- mr. sc. IVAN MATIJA

II.

Izabrani suci Ustavnog suda Republike Hrvatske stupit će
na dužnost na dan 7. prosinca 1999.

III.

Na dan 6. prosinca 1999. prestaje mandat sucima Ustavnog suda
Republike Hrvatske koji su na tu dužnost izabrani odlukom
Sabora Republike Hrvatske od 5. prosinca 1991. (»Narodne
novine«, br. 66/91.) i to:

- ZDRAVKU BARTOVČAKU

- JADRANKU CRNIĆU

- dr. sc. NIKOLI FILIPOVIĆU

- ANTI JELAVIĆU MITROVIĆU

- mr. sc. VOJISLAVU KUČEKOVIĆU

- mr. sc. HRVOJU MOMČINOVIĆU

- IVANU MARIJANU SEVERINCU

- MLADENU ŽUVELI.

Klasa: 711-01/99-01/01
Zagreb, 22. listopada 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 112/1999-1825
## Odluka o mirovanju zastupničkog mandata i početku obnašanja zastupničke dužnosti zamjenika zastupnika

### NN 112/1999 (29.10.1999.), Odluka o mirovanju zastupničkog mandata i početku obnašanja zastupničke dužnosti zamjenika zastupnika

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
6. Zakona o izborima u Sabor Republike Hrvatske (»Narodne
novine«, br. 22/92., 1/93., 11/94., 68/95. i 108/96.), Zastupnički
dom Hrvatskoga državnog sabora na sjednici 22. listopada
1999., donio je

## ODLUKU

### O MIROVANJU ZASTUPNIČKOG MANDATA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA

Utvrđuje se da 22. listopada 1999. počinje mirovanje
zastupničkog mandata ZDRAVKU SANČEVIĆU i da
tim danom zastupničku dužnost počinje obnašati
zamjenik zastupnika MIJO MATANOVIĆ.

Klasa: 013-03/98-01/07
Zagreb, 22. listopada 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 112/1999-1826
## Odluka o mirovanju zastupničkog mandata i početku obnašanja zastupničke dužnosti zamjenika zastupnika

### NN 112/1999 (29.10.1999.), Odluka o mirovanju zastupničkog mandata i početku obnašanja zastupničke dužnosti zamjenika zastupnika

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
6. Zakona o izborima u Sabor Republike Hrvatske (»Narodne
novine«, br. 22/92., 1/93., 11/94., 68/95. i 108/96.), Zastupnički
dom Hrvatskoga državnog sabora na sjednici 22. listopada
1999., donio je

## ODLUKU

### O MIROVANJU ZASTUPNIČKOG MANDATA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA

Utvrđuje se da 22. listopada 1999. počinje mirovanje
zastup-ničkog mandata JOZI MARIĆU i da tim danom
zastupničku dužnost počinje obnašati zamjenik
zastupnika STJEPAN KO-VAČ.

Klasa: 013-03/98-01/07
Zagreb, 22. listopada 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 112/1999-1827
## Odluka o razrješenju dr. Smiljka Sokola dužnosti glavnog savjetnika Predsjednika Republike Hrvatske za ustavno-pravna pitanja

### NN 112/1999 (29.10.1999.), Odluka o razrješenju dr. Smiljka Sokola dužnosti glavnog savjetnika Predsjednika Republike Hrvatske za ustavno-pravna pitanja

# PREDSJEDNIK REPUBLIKE HRVATSKE

Na temelju članka 106. Ustava Republike Hrvatske i članka
6. Odluke o Uredu Predsjednika Republike Hrvatske (»Narodne
novine« broj 86/94), donosim

## ODLUKU

### O RAZRJEŠENJU GLAVNOG SAVJETNIKA PREDSJEDNIKA REPUBLIKE HRVATSKE ZA USTAVNO-PRAVNA PITANJA

dr. SMILJKO SOKOL razrješuje se dužnosti glavnog savjetnika
Predsjednika Republike Hrvatske za ustavno-pravna pitanja, radi
odlaska na novu dužnost.

Ova Odluka stupa na snagu dana 22. listopada 1999.

Broj: 01-081-99-1733/2
Zagreb, 26. listopada 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 112/1999-1828
## Odluka o postavljenju Borisa Mitrovića izvanrednog i opunomoćenog veleposlanika Republike Hrvatske u Republici Indoneziji i za izvanrednog i opunomoćenog veleposlanika Republike Hrvatske u Republici S

### NN 112/1999 (29.10.1999.), Odluka o postavljenju Borisa Mitrovića izvanrednog i opunomoćenog veleposlanika Republike Hrvatske u Republici Indoneziji i za izvanrednog i opunomoćenog veleposlanika Republike Hrvatske u Republici S

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96), donosim

## ODLUKU

kojom postavljam BORISA MITROVIĆA izvanrednog i opunomoćenog
veleposlanika Republike Hrvatske u Republici Indoneziji, i za
izvanrednog i opunomoćenog veleposlanika Republike Hrvatske
u Republici Singapur, sa sjedištem u Džakarti.

Ova Odluka stupa na snagu danom donošenja.

Broj: 01-081-99-1729/2
Zagreb, 26. listopada 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 112/1999-1829
## Uredba o izmjeni Uredbe o Uredu za europske integracije

### NN 112/1999 (29.10.1999.), Uredba o izmjeni Uredbe o Uredu za europske integracije

# VLADA REPUBLIKE HRVATSKE

Na temelju članka 26. Zakona o Vladi Republike Hrvatske
(»Narodne novine«, broj 101/98), Vlada Republike Hrvatske
je na sjednici održanoj 28. listopada 1999. godine, donijela

## UREDBU

### O IZMJENI UREDBE O UREDU ZA EUROPSKE INTEGRACIJE

Članak 1.

U Uredbi o Uredu za europske integracije (»Narodne novine«,
broj 51/98), u članku 3. stavak 2. mijenja se i glasi:

»Predstojnik Ureda ima dva zamjenika.«

Članak 2.

Ova Uredba stupa na snagu danom objave u »Narodnim novinama«.

Klasa: 023-03/98-02/09
Urbroj: 5030102-99-1
Zagreb, 28. listopada 1999.

Predsjednik
**mr. Zlatko Mateša,** v. r.

Uredba, NN 112/1999-1830
## Odluka o raspisivanju izbora za Općinsko vijeće Općine Klis

### NN 114/1999 (3.11.1999.), Odluka o raspisivanju izbora za Općinsko vijeće Općine Klis

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike
Hrvatske (»Narodne novine«, broj 101/98) i članka
4. stavka 1. Zakona o izborima članova predstavničkih
tijela jedinica lokalne samouprave i jedinica lokalne uprave i
samouprave (»Narodne novine«, br. 90/92, 65/95 i 59/96),
Vlada Republike Hrvatske je na sjednici održanoj 28. listopada
1999. godine donijela

## ODLUKU

### O RASPISIVANJU IZBORA ZA OPĆINSKO VIJEĆE OPĆINE KLIS

I.

Raspisuju se izbori za članove Općinskog vijeća
Općine Klis.

II.

Za dan provedbe izbora određuje se nedjelja, 5. prosinca 1999.
godine.

III.

Ova Odluka stupa na snagu danom objave u »Narodnim novinama«.

Klasa: 015-01/99-01/07
Urbroj: 5030109-99-21
Zagreb, 28. listopada 1999.

Predsjednik
**mr. Zlatko Mateša,** v. r.

Odluka, NN 114/1999-1839
## Odluka o raspisivanju izbora za Gradsko vijeće Grada Belog Manastira

### NN 114/1999 (3.11.1999.), Odluka o raspisivanju izbora za Gradsko vijeće Grada Belog Manastira

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike
Hrvatske (»Narodne novine«, broj 101/98) i članka
4. stavka 1. Zakona o izborima članova predstavničkih
tijela jedinica lokalne samouprave i jedinica lokalne uprave i
samouprave (»Narodne novine«, br. 90/92, 65/95 i 59/96),
Vlada Republike Hrvatske je na sjednici održanoj 28. listopada
1999. godine donijela

## ODLUKU

### O RASPISIVANJU IZBORA ZA GRADSKO VIJEĆE GRADA BELOG MANASTIRA

I.

Raspisuju se izbori za članove Gradskog vijeća Grada
Belog Manastira.

II.

Za dan provedbe izbora određuje se nedjelja, 5. prosinca 1999.
godine.

III.

Ova Odluka stupa na snagu danom objave u »Narodnim novinama«.

Klasa: 015-01/99-01/06
Urbroj: 5030109-99-12
Zagreb, 28. listopada 1999.

Predsjednik
**mr. Zlatko Mateša,** v. r.

Odluka, NN 114/1999-1840
## Odluka o izmjeni Odluke o utvrđivanju Liste lijekova Hrvatskog zavoda za zdravstveno osiguranje

### NN 114/1999 (3.11.1999.), Odluka o izmjeni Odluke o utvrđivanju Liste lijekova Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

Na osnovi odredbi članka 16. stavke 2. i članka
17. stavke 3. Zakona o zdravstvenom osiguranju (»Narodne
novine« broj 1/97) - pročišćeni tekst,
109/97, 13/98, 88/98, 10/99 i 34/99), a u svezi s člankom
10a. Zakona o izmjenama i dopunama Zakona o porezu na dodanu vrijednost
(»Narodne novine« broj 105/99) i članka 14. Statuta
Hrvatskog zavoda za zdravstveno osiguranje (»Narodne novine«
broj 1/94), Upravno vijeće Hrvatskog zavoda za zdravstveno
osiguranje na 16. sjednici održanoj 25. listopada 1999. godine,
donijelo je

## ODLUKU

### O IZMJENI ODLUKE O UTVRÐIVANJU LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Liste lijekova Hrvatskog zavoda za
zdravstveno osiguranje (»Narodne novine« br. 27/99 -
pročišćeni tekst, 34/99 i 73/99 - u daljnjem
tekstu: Odluka) u članku 2. stavci 2. u petom i šestom
retku brišu se tekstovi: »bez PDV-a« i »cijenu
u kunama za jedinicu oblika lijeka (komad) s PDV-om (stupac 8.)«,
u sedmom retku briše se tekst: »bez PDV-a«, tekst:
»(stupac 9.)« zamjenjuje se tekstom: »(stupac 8.)«,
briše se tekst: »cijenu u kunama za originalno pakiranje
s PDV-om (stupac 10.)«, a tekst »(stupac 11.)«
zamjenjuje se tekstom: »(stupac 9.)«.

U stavci 3. brišu se tekstovi: »bez PDV-a« i »cijenu
lijeka u kunama s PDV-om (stupac 4.)«, a iza teksta »(stupac
3.)« briše se zarez i upisuje točka.

U Listi lijekova iz stavke 5. u naslovu stupaca 7. i 9. briše
se tekst: »bez PDV-a«. Stupci 8. i 10. brišu se
u cijelosti.

Dosadašnji stupac 9. postaje stupac 8., a stupac 11. postaje
stupac 9.

U Listi lijekova - Magistralni pripravci iz stavke 5. u naslovu
stupca 3. briše se tekst: »bez PDV-a«. Stupac 4.
briše se u cijelosti.

Članak 2.

Ova Odluka stupa na snagu 8 dana nakon objave u »Narodnim
novinama«, a primjenjuje se od 1. studenoga 1999. godine.

Klasa: 025-04/99-01/127
Urbroj: 338-01-04-99-1
Zagreb, 25. listopada 1999.

Predsjednik Upravnog vijeća
Hrvatskog zavoda za zdravstveno osiguranje
**doc. dr. sc. Mate Ljubičić,** v. r.

Odluka, NN 114/1999-1841
## Odluka o izboru predsjednika i zamjenika predsjednika Nadzornog odbora Jadrolinije, Rijeka

### NN 114/1999 (3.11.1999.), Odluka o izboru predsjednika i zamjenika predsjednika Nadzornog odbora Jadrolinije, Rijeka

# JADROLINIJA RIJEKA

Na temelju članka 14. stavka (1) i stavka (2) Zakona o
Jadroliniji Rijeka (»Narodne novine« br. 11/96). Nadzorni
odbor Jadrolinije Rijeka je na I. konstituirajućoj sjednici
Nadzornog odbora, održanoj dana 22. listopada 1999. godine
u Rijeci donio

## ODLUKU

### O IZBORU PREDSJEDNIKA I ZAMJENIKA PREDSJEDNIKA NADZORNOG ODBORA JADROLINIJE RIJEKA

1. Za predsjednika Nadzornog odbora Jadrolinija Rijeka izabran
je Zvonko Toula, predsjednik Uprave Jadroplova Split.

2. Za zamjenika predsjednika Nadzornog odbora Jadrolinija Rijeka
izabran je Dr. Dragan Magaš, profesor na Fakultetu hotelijerstva
Opatija.

Klasa: 342-01/99-01/1212
Urbroj: 530-01-99-3/kkč
Zagreb, 22. listopada 1999.

Predsjednik
Nadzornog odbora
**Zvonko Toula,** v. r.

Odluka, NN 114/1999-1844
## Ispravak Pravilnika o iskaznici i znački sanitarnog inspektora

### NN 114/1999 (3.11.1999.), Ispravak Pravilnika o iskaznici i znački sanitarnog inspektora

Nakon izvršenog uspoređivanja s izvornim tekstom utvrđena je tiskarska
pogreška u Pravilniku o iskaznici i znački sanitarnog inspektora, objavljenom
u "Narodnim novinama", broj 106 od 15. listopada 1999. godine,
te se daje

## ISPRAVAK

### PRAVILNIKA O ISKAZNICI I ZNAČKI SANITARNOG INSPEKTORA

U Pravilniku o iskaznici i znački sanitarnog inspektora u Obrascu "D"
(prednja stranica) umjesto riječi "VIŠI SANITARNI INSPEKTOR"
trebaju stajati riječi "GRANIČNI SANITARNI INSPEKTOR".

**NAPOMENA:** Napravljena je ispravka u NN broj 106 iz 1999. godine.

Urbroj: 50501-99-981
Zagreb, 2. studenoga 1999.

Glavni i odgovorni urednik
**Marijan Prus,** v. r.

Ostalo, NN 114/1999-1847
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 115/1999 (4.11.1999.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# MINISTARSTVO UNUTARNJIH POSLOVA

Temeljem članka 18. stavka 4. Zakona o oružju (»Narodne
novine« br. 69/92., 26/93., 43/93., 29/94., 108/95., 20/97.
i 27/99.) ministar unutarnjih poslova, uz suglasnost ministra
zdravstva, donosi

## RJEŠENJE

### O DOPUNI RJEŠENJA O ODREÐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAÐANA ZA DRŽANJE I NOŠENJE ORUŽJA

I.

U Rješenju o određivanju zdravstvenih organizacija za
obavljanje zdravstvenih pregleda djelatnika i građana za držanje
ili držanje i nošenje oružja (»Narodne novine«
br. 5/93., 16/93., 59/93., 13/94., 95/95., 17/96., 50/96., 54/96.,
67/96., 110/96., 35/97., 76/97., 87/97., 10/98., 28/98., 40/98.,
78/98., 100/98., 148/98., 161/98., 42/99., 79/99., 86/99. i 100/99.)
u točci I. iza rednog broja 75. dodaju se brojevi i riječi:

»76. Specijalizirana ordinacija medicine rada,
Šanjek Mirjana, dr. med., spec. medicine rada,
Varaždin, Zagrebačka 94.;

77. Specijalistička ordinacija medicine rada,
mr. sc. Milana Varinac-Barač, specijalist medicine rada,
Split, Trg hrvatske bratske zajednice b.b.;

78. Ordinacija medicine rada,
Oreta Malgaj, dr. med. spec. medicine rada,
Pula, Flanatička 27.;

79. Ordinacija medicine rada,
Daniela Elezović, dr. med. spec. medicine rada,
Pula, Flanatička 27.;

80. Specijalistička ordinacija medicine rada,
Branka Dobrić-Ilić, dr. med., specijalist medicine
rada, Oroslavje, Stjepana Radića 6a.,

81. Zdravko Sajčić, dr. med., specijalist medicine
rada,
Bjelovar, Mihanovićeva 8.;

82. Mira Pleskalt-Bartonj, dr. med., specijalist medicine rada,
Bjelovar, Mihanovićeva 8.;

83. Ordinacija medicine rada Ivan Bačura, dr. med. specijalist
medicine rada, Slatina, Ulica Bana Jelačića 33.,

84. Josip Kovačević, dr. med., specijalist medicine
rada, Požega, Njemačka ulica 27.;

85. Specijalistička ordinacija medicine rada
Dragica Čović-Rogošić, dr. med., specijalist
medicine rada, Split, A. G. Matoša 2/I.;

86. Zvonko Sever, dr. med., specijalist medicine rada,
Zagreb, Zvonigradska b.b.;

87. Ankica Blažičko, dr. med., specijalist medicine
rada,
Zagreb, Zvonigradska b.b.;

88. Julka Marković-Posavec, dr. med., specijalist medicine
rada, Split, Hektorovićeva 38.«.

II.

Ovo rješenje stupa na snagu osmog dana od dana objave u »Narodnim
novinama«.

Broj: 511-01-42-60391/3-1999.
Zagreb, 21. listopada 1999.

Ministar
**mr. Ivan Penić,** v. r.

Rješenje, NN 115/1999-1849
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Obvezatne upute broj OLS-I - Pripreme i provođenje izbora za članove Gradskog vijeća Grada Belog Manastira i Općinskog vijeća Klis

### NN 115/1999 (4.11.1999.), Obvezatne upute broj OLS-I - Pripreme i provođenje izbora za članove Gradskog vijeća Grada Belog Manastira i Općinskog vijeća Klis

# IZBORNO POVJERENSTVO REPUBLIKE HRVATSKE

Na osnovu članka 29. stavka 1. Zakona o izboru članova
predstavničkih tijela jedinica lokalne samouprave i jedinica
lokalne uprave i samouprave (»Narodne novine«, broj
90/92, 69/95, 59/96 i 63/96), Izborno povjerenstvo Republike Hrvatske
propisuje

## OBVEZATNE UPUTE BROJ OLS-I

Pripreme i provođenje izbora za članove Gradskog vijeća
Grada Belog Manastira i Općinskog vijeća Klis, na
izborima 5. prosinca 1999. godine, vršit će se primjenom
Obvezatnih uputa Izbornog povjerenstva Republike Hrvatske i to:

1. Obvezatne upute OLS-I o obrascima za provođenje izbora
za članove predstavničkih tijela jedinice lokalne
samouprave, odnosno jedinice lokalne uprave i samouprave (»Narodne
novine«, broj 16/97 i 19/97).

2. Obvezatne upute OLS-III o obrascima za provođenje izbora
za članove predstavničkih tijela jedinice lokalne
samouprave, odnosno jedinice lokalne uprave i samouprave (»Narodne
novine«, broj 17/97 i 25/97).

3. Obvezatne upute OLS-IV o promatračima i načinu
promatranja rada tijela za provođenje izbora za članove
predstavničkih tijela jedinice lokalne samouprave, odnosno
jedinice lokalne uprave i samouprave (»Narodne novine«,
broj 19/97, 156/98).

4. Obvezatne upute OLS-V o korištenju stručnih naziva
i akademskih stupnjeva kandidata (»Narodne novine«,
broj 21/97).

5. Obvezatne upute OLS-VI o odustanku od kandidature za izbor
članova predstavničkih tijela jedinice lokalne samouprave,
odnosno jedinice lokalne uprave i samouprave (»Narodne novine«,
broj 21/97).

6. Obvezatne upute OLS-VII o načinu glasovanja nepismenih
osoba, osoba s tjelesnom manom, te osoba koje se nalaze u bolnici,
invalidnih, bolesnih i nepokretnih osoba (»Narodne novine«,
broj 21/97).

7. Obvezatne upute OLS-VIII o načinu rada biračkog
odbora za provođenje izbora za članove predstavničkih
tijela jedinice lokalne samouprave, odnosno jedinice lokalne uprave
i samouprave (»Narodne novine«, broj 21/97).

Klasa: 013-01/99-01/01
Urbroj: 599-01-99/01
Zagreb, 3. studenoga 1999.

Predsjednik
**Ivan Mrkonjić,** v. r.

Ostalo, NN 115/1999-1851
## Odluka o proglašavanju Dana sjećanja na žrtvu Vukovara 1991.

### NN 116/1999 (5.11.1999.), Odluka o proglašavanju Dana sjećanja na žrtvu Vukovara 1991.

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske, Zastup-nički dom Hrvatskoga
državnog sabora na sjednici 29. listopada 1999., donio je

## **ODLUKU**

### **O PROGLAŠAVANJU DANA SJEĆANJA NA ŽRTVU VUKOVARA 1991.**

I.

Dan 18. studeni proglašava se Danom sjećanja na žrtvu Vukovara 1991.

Danom sjećanja na žrtvu Vukovara 1991. odaje se, dostojanstveno i primjereno,
počast svim sudionicima obrane Vukovara, grada - simbola hrvatske slobode.

II.

Ova Odluka stupa na snagu danom objave u "Narodnim novinama".

Klasa: 610-02/99-02/01
Zagreb, 29. listopada 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 116/1999-1857